מפרט אחיד לפריט 1.4 ב'

**טיפולים לא רפואיים בגוף האדם:** מספרה

**תוכן עניינים**

**פרק 1 - הגדרות כלליות...........................................................................................3**

**פרק 2 - תנאים רוחביים..........................................................................................4**

**פרק 3 - משרד הבריאות..........................................................................................6**

**פרק 4 - הרשות הארצית לכבאות והצלה (תצהיר)........................................................12**

**פרק 5 - הרשות הארצית לכבאות והצלה....................................................................16**

**פרק 1 - הגדרות כלליות**

* 1. **בעל מקצוע מוסמך**
		1. מי ששר הפנים הסמיכו לעניין סעיף 6ב לחוק רישוי עסקים (להלן - החוק), והוא אחד מאלה:
1. מהנדס רשוי כמשמעותו בחוק המהנדסים והאדריכלים, התשי"ח-195 (להלן - חוק המהנדסים), הרשום במדור הנדסה אזרחית, ואדריכל רשוי כמשמעותו בחוק המהנדסים הרשום במדור לארכיטקטורה.
2. במבנה פשוט, כהגדרתו בתוספת הראשונה לתקנות המהנדסים והאדריכלים (רישוי וייחוד פעולות), התשכ"ז-1967 (להלן - תקנות ייחוד פעולות):
3. מהנדס או אדריכל רשום בפנקס המהנדסים והאדריכלים במדור להנדסה אזרחית או ארכיטקטורה.
4. הנדסאי כמשמעותו בתוספת הראשונה לתקנות ייחוד פעולות.
	1. **בעל עסק**
		1. לרבות בעל רישיון העסק, מבקש הרישיון, המחזיק בעסק או האדם שבהשגחתו, בפיקוחו או בניהולו פועל העסק.
	2. **גורם מוסמך ארצי**
		1. כל אחד מאלה, לפי העניין:
5. ראש רשות הרישוי שבתחומה נמצא העסק, או עובד בכיר אחר מקרב עובדיה שהוא הסמיך לעניין זה.
6. המנהל הכללי של המשרד נותן האישור, או עובד בכיר אחר מקרב עובדי משרדו שהוא הסמיך לעניין זה.
7. נציב כבאות והצלה, או קצין כבאות והצלה בכיר אחר שהוא הסמיך לעניין זה.
8. המפקח הכללי של משטרת ישראל, או קצין משטרה בכיר אחר שהוא הסמיך לעניין זה.
	1. **הוראות לצד המפרט האחיד**
		1. מסמכים ותנאים כאמור בסעיף 7ג2(ג) לחוק, שנקבעו בחיקוק, הנדרשים מבעל עסק לפי החוק, לרבות לפי סעיפים 6ב, 6ג ו-8 עד 11ב לחוק, ואולם אין באי-פרסומם כדי לפטור מן הדרישה להגישם או למלאם.
	2. **החוק**
		1. חוק רישוי עסקים, התשכ"ח-1968.
	3. **התקנות**
		1. תקנות רישוי עסקים (הוראות כלליות), התשס"א-2000.
	4. **מפרט, מפרט אחיד**
		1. מפרט, לפי סעיף 7ג1 לחוק, המאחד את התנאים לרישיון, הנדרשים מטעמם של נותני האישור לפי סעיף 7 לחוק, והמסמכים הנדרשים על-פי סעיף 6ד לחוק מעסק מהסוג האמור בתחילת המפרט והוראות לצד המפרט האחיד, המופיעות במפרט.
	5. **נותן אישור**
		1. השר להגנת הסביבה, השר לביטחון הפנים, שר העבודה, הרווחה והשירותים החברתיים, שר החקלאות ופיתוח הכפר או שר הבריאות, או מי שהם הסמיכו לתת אישור, לעניין עסק שקביעתו כטעון רישוי נעשתה בהתייעצות עמם, לשם הבטחת המטרות כאמור בסעיף 1 לחוק.
	6. **צו רישוי עסקים**
		1. צו רישוי עסקים (עסקים טעוני רישוי), התשע"ג-2013.
	7. **רישיון**
		1. רישיון עסק, היתר זמני או היתר מזורז.
	8. **רשות הרישוי**
		1. בתחום רשות מקומית - ראש הרשות המקומית או מי שהוא הסמיכו לכך.
		2. מחוץ לתחומה של רשות מקומית - מי ששר הפנים הסמיכו לכך.
	9. **שינוי בעלות**
		1. כל שינוי בזהות הבעלים הרשומים ברישיון העסק, לרבות הוספת בעל או גריעתו, וכן העברת שליטה בתאגיד כמשמעותה בחוק ניירות ערך, התשכ"ח-1968.

**פרק 2 - תנאים רוחביים**

***הוראות לצד המפרט האחיד***

* 1. אין באמור במפרט זה כדי לפטור את מבקש הרישיון מהגשת בקשה, ומקבלת אישורים מתאימים לפי החוק ולפי כל דין. מפרט זה אינו מהווה רישיון. המנהל עסק ללא רישיון עובר על החוק, ויהא צפוי לעונשים הקבועים בחוק.
	2. אין באמור במפרט זה כדי לפטור בעל עסק מקיום דרישות כל דין החל עליו, אף אם הוראות הדין אינן מופיעות במפרט.
	3. אם קיימים בעסק סוגי עסקים נוספים החייבים ברישוי לפי צו רישוי עסקים (עסקים טעוני רישוי), התשע"ג-2013, יחולו עליהם התנאים המסוימים לעסקים מסוגם, בין שהם מפורטים במפרט האחיד ובין שאינם מפורטים בו, והאמור בתנאים אלה לא יגרע מהם.
	4. לבקשה לרישיון יצורפו, לאחר שנחתמו בידי בעל מקצוע מוסמך: תרשים סביבה, מפה מצבית ותכנית עסק, כמפורט בתקנות 12-15 לתקנות. בנוסף, יצורפו לבקשה מסמכים המפורטים במפרט זה, אם ניתן להגישם בעת הגשת הבקשה.
	5. לעסק שפעילותו דורשת היתר לשימוש חורג, לפי חוק התכנון והבנייה, התשכ"ה-1965, לא יינתן רישיון לתקופה ארוכה מתוקפו של ההיתר.
	6. רישיון יוצג בעסק במקום נראה לעין.
	7. נותן אישור או רשות הרישוי רשאים להוסיף תנאים ברישיון לפי סעיף 7 לחוק.
	8. המבקש רישיון, או בעל רישיון, רשאי להגיש השגה על תנאי או מסמך שנדרש ממנו במפרט זה, למעט תנאי או מסמך שנקבע בחיקוק. את ההשגה יש להגיש לגורם מוסמך ארצי בהתאם לטופס 9 המופיע בתקנות רישוי עסקים (הוראות כלליות), תשס"א-2000.
	9. לגורם המוסמך לדון בהשגות מטעם נותן האישור, לפי טופס ההשגה, בתוך 30 ימים מיום קבלת הדרישה לפי המפרט האחיד. הנחיות לגבי אופן הגשת ההשגה מפורטות באתר. עותק של ההשגה יש להגיש לרשות הרישוי. עבור כל השגה יש לשלם אגרה בסך 323 ₪ (סכום המתעדכן מעת לעת). יודגש כי הגשת השגה אינה מתלה את תוקפה של החלטה, כל עוד לא החליט אחרת הגורם שהוגשה לו ההשגה.
	10. **ביטול רישיון או פקיעתו**
		1. לא יהיה תוקף לרישיון עסק או להיתר זמני אם חלו שינויים מהרשום בו או במסמכים המצורפים לו לגבי סוג העסק, לרבות מבניו, שטחו, הבעלות בו, מיקומו וסוג העיסוק.
		2. רישיון עסק יבוטל אם נעשו שינויים בעסק בהשוואה לתרשים הסביבה, המפה המצבית או תכנית העסק, לאחר שניתנה לבעל הרישיון הזדמנות להשמיע את טענותיו.
		3. היתר זמני יפקע בנסיבות האמורות בסעיף 2.10.2.
		4. רשות הרישוי רשאית לבטל רישיון מטעמים אחרים, לאחר התייעצות עם נותן אישור המופקד על קיום מטרה מן המטרות האמורות בסעיף 1(א) לחוק, שאי קיומה משמש עילה לביטול, ולאחר שניתנה לבעל הרישיון הזדמנות להשמיע את טענותיו.
		5. במקרה של יסוד סביר להניח שנעברה בעסק או לגביו עבירה לפי סעיף 14 לחוק (עיסוק ללא רישיון, הפרת תנאי מתנאי הרישיון או הפרה של תקנות הנוגעות לעניין), ניתן להוציא לעסק צו הפסקה מנהלי לפי סעיף 20 לחוק.
	11. **הוראות במפרט האחיד**
		1. בעל עסק ידווח לנותן האישור על כל שינוי בעסק, העלול להשפיע על העמידה בתנאי הרישיון, שלושה חודשים מראש לפחות, ויפעל לפי הנחיות נותן האישור.
	12. **תחילה**
		1. מועד תחילתן של ההוראות המפורטות בפרקים 1 (הגדרות כלליות) ו-2 (תנאים רוחביים) למפרט זה הוא ביום פרסומו של המפרט. מועד תחילתן של ההוראות המפורטות ביתרת הפרקים המופיעים במפרט זה יהיה בהתאם לאמור בכל פרק, ויחול רק על ההוראות המפורטות באותו הפרק.

פרק 3 - משרד הבריאות

תחילתן של ההוראות במפרט אחיד זה הן ביום 1.1.2021 (י"ז טבת, תשפ"א), ובכלל זה לגבי עסק שביום התחילה אין לו רישיון, היתר זמני או היתר מזורז, או עסק שביום התחילה היה לו רישיון או היתר זמני. אין באמור כדי לגרוע מתוקפן של הוראות שנקבעו מכוח חוק רישוי עסקים או התקנות האמורות במפרט, ובכלל זה תקנות רישוי עסקים (תנאי תברואה נאותים לעסקים לא רפואיים לטיפול בגוף אדם), תשנ"ג-1992.

* 1. **הוראות חוק הנוגעות לעניין**
		1. תקנות רישוי עסקים (תנאי תברואה נאותים לעסקים לא רפואיים לטיפול בגוף אדם), תשנ"ג-1992, [להלן התקנות](https://www.health.gov.il/LegislationLibrary/Rishuy07.pdf).
		2. פקודת בריאות העם 1940.
		3. תקנות בריאות העם (איכותם התברואית של מי-שתייה ומתקני מי שתייה), התשע"ג-2013.
		4. הוראות למתקני תברואה (הל"ת), התש"ל-1970.
		5. תקנות בריאות העם (התקנת מכשיר מונע זרימת מים חוזרת), תשנ"ב-1992.
		6. תקנות התכנון והבנייה (תכן הבנייה) (תברואה), התש"ף-2019.
	2. **הגדרות**
		1. **מספרה** - עסק במסגרתו מתבצעות פעולות טיפול בשיער אדם, לרבות פעילות כאמור מחוץ לבית העסק המתבצעות על ידי בעל העסק או מי מעובדיו, באופן קבוע או חד פעמי.
		2. **טיפול בשיער אדם** - טיפול בשיער ראשו, פניו או צווארו של אדם, למטרות יופי וטיפוח השיער, שלא למטרת הרחקת שיער, לרבות גזירת השיער, גילוחו, שינוי צורת השיער, כגון החלקתו או סלסולו, צביעת שיער או חלק ממנו, עיסוי הקרקפת וכן שימוש בתכשירים קוסמטיים ותכשירי רחצה המיועדים לשימוש על שיערו של אדם.
		3. **כלי עבודה** - כל ציוד הבא במגע עם שיער או עור של אדם במהלך הטיפול בשיער, לרבות מספריים, מסרק, מברשת שיער, סכין גילוח, מכונת גילוח, וכן ציוד המשמש לניקוי או חיטוי של ציוד כאמור.
		4. **תכשיר לניקוי ידיים** - כהגדרתו בתקנות.
		5. **תכשיר לחיטוי עור** -כהגדרתו בתקנות.
		6. **בריכה** - מבנה המיועד לאגירה, לוויסות ולאספקת מי שתיה.
		7. **מז"ח, מתקין מוסמך וראש מערכת מים** - כהגדרתם בתקנות בריאות העם (התקנת מכשיר מונע זרימת מים חוזרת), תשנ"ב-1992.
		8. **מי שתיה, מערכת אספקת מים, ספק מים** - כהגדרתם בתקנות בריאות העם (איכותם התברואית של מי- שתייה ומתקני מי שתייה), התשע"ג-2013.
		9. **מערכת מי השתייה בעסק** - מערכת המובילה מים ממערכת אספקת המים של הרשות אל העסק, החל ממונה המים הראשי ועד לחיבור לקבועות בתוך העסק או בחצרו, ובכלל זה כל צנרת המים בעסק, ספיחיו ואביזריו ובכלל זה הקבועות.
		10. **תקנות מי שתיה** - תקנות בריאות העם (איכותם התברואית של מי-שתייה ומתקני מי שתייה), התשע"ג-2013.
		11. **מערכת אספקת מים שאינם מי שתייה** - מערכת אספקת מים אשר מתקיים בכולה או בחלק ממנה אחד מהתנאים הבאים:
1. המערכת מכילה צנרת, אבזרים או מכשירים האסורים לפי כל דין לשימוש למי שתייה.
2. במערכת מוזרמים, בשימוש אקראי או אחר מים, או חומרים, שאינם מי שתייה.
3. מערכת מים בה אין תחלופת מים כנדרש לפי כל דין, לרבות מערכות כיבוי אש.
	* 1. **מערכת שפכים בעסק** -מערכת הכוללת את כל צנרת השפכים, כולל ספחים ואביזרים, מהקבועות בתוך הבניין או בחצר הבניין ובכלל זה ביב הבניין, עד לתא הבקרה שמתחבר למערכת ביוב של הרשות או גבול המגרש.
		2. **מערכת הביוב של הרשות** -כמשמעותה בחוק הרשויות המקומיות (ביוב), התשכ"ב-1962.
	1. **כללי**
		1. על העסק יחולו, לפי העניין, הוראות התקנות, וכן הוראות מפרט זה,
		בעסק או במבקש, לפי העניין, יתקיימו התנאים למתן רישיון, על פי כל דין.
		2. לבקשה לרישיון, להיתר זמני או להיתר מזורז לעסק יצורפו מפה מצבית, תרשים סביבה ותכניות העסק, שיצוינו בהם הפרטים המפורטים בתקנה 3 לתקנות רישוי עסקים, התכניות והמסמכים כאמור יתאימו לדרישות התקנות והמפרט, ידועה למבקש חובתו להבטיח כי התנאים למתן הרישיון, לצד נהלי העבודה והתנאים המפורטים במפרט אחיד זה יתקיימו בעסק בכל עת.
	2. **נהלי עבודה לטיפול**
		1. **ניקוי ידיים** - לפני כל טיפול בלקוח, ישטוף העובד את ידיו במים עם תכשיר לניקוי ידיים, ויחטא את ידיו באמצעות תכשיר לחיטוי עור.
		2. **ניקוי וחיטוי כלי עבודה** - כלי העבודה יעברו ניקוי וחיטוי או עיקור, כאמור בתקנה 15 לתקנות רישוי עסקים ובתוספת הרביעית לתקנות כאמור.

מבלי לגרוע מהאמור, כלי העבודה ינוקו ויחוטאו באופן יסודי, בהתאם להנחיות הבאות:

1. כל אמצעי החיטוי, חומרים, ציוד ומכשור שנעשה בהם שימוש לצורך חיטוי, חייבים להיות רשומים בפנקסי משרד הבריאות והשימוש בהם יהיה בהתאם להתוויות המאושרות.
2. כלי העבודה יועברו לניקוי וחיטוי מיד לאחר הטיפול בלקוח.
3. ניתן לדחות את העברת כלי העבודה לניקוי וחיטוי מידי כאמור בסעיף 3.4.2.(2), באמצעות השרייתם במיכל עם מים נקיים ודטרגנט, זאת לפרק זמן שלא יעלה על שלוש שעות, ככל שלא נמצאו כינים על שערו או גופו של הלקוח במהלך הטיפול.
4. קודם לביצוע פעולות הניקוי והחיטוי יישטפו כלי העבודה במים זורמים קרים בטמפרטורה של עד שלושים מעלות צלזיוס.
5. על אף האמור בסעיף 3.4.2.(4), כלי עבודה שהיו בשימוש בטיפול בלקוח שנמצאו כינים על שערו או גופו, יישטפו באמצעות מים חמים בטמפרטורה של 70 מעלות צלזיוס לפחות.
6. על אף האמור בתוספת הרביעית, סעיף 3.(2), החיטוי יהיה על ידי השרייה בתמיסת 1,000 מג"ל כלור זמין למשך 10 דקות לפחות במיכל ייעודי למטרה זאת, לאחר מכן יש לבצע שטיפה במים זורמים ולאחר מכן ייבוש באוויר ואחסון במקום נקי וייעודי. תמיסה בריכוז האמור, תתקבל על ידי מיהול תמיסה מרוכזת המכילה 2.5% כלור זמין במים ביחס 1:25 (40 מ"ל תמיסת כלור מוסיפים לכ-1000 מ''ל מים) או מיהול טבלייה של NADCC (תכשיר כלור) בליטר מים, לפי הוראות היצרן.
7. מיכל להחזקת תמיסת כלור יסומן במילים "תמיסה לחיטוי", ויירשם עליו תאריך ושעת הכנת התמיסה; תמיסת החיטוי תהא תקפה לשימוש תוך 24 שעות.
8. המיכל או הכיור המשמשים להשריית כלי העבודה ינוקו ויחוטאו לאחר כל שימוש ויישמרו במצב נקי.
9. כלי עבודה ופריטים חדים, בין אם הם לשימוש חד-פעמי או רב-פעמי, אשר פלשו את רקמות העור או חתכו אותן, וככל שלא עברו עיקור כאמור בסעיף 4 לתוספת הרביעית, ייאספו לתוך מיכל קשיח עמיד לניקוב, בעל מכסה צמוד, מיד לאחר השימוש בהם בטיפול בלקוח, מיכל כאמור יוצב בסמוך למקום הטיפול ויסומן כ- "זהירות פריטים חדים", ופינוי הפסולת כאמור, יתבצע בהתאם לסעיף 13 לתקנות.
	* 1. **ניקוי וחיטוי משטחי עבודה**
10. משטחי עבודה, וביניהם עמדות הטיפול, יעברו ניקוי וחיטוי בתחילת כל יום עבודה ולאחר סיום הטיפול בכל לקוח, באמצעות מטלית ספוגה בתמיסת כלור זמין בריכוז 1,000 מג"ל ולאחר שתי דקות לפחות, יבוצע שטיפה/ניגוב המשטחים במים וייבושם עם נייר חד פעמי.
11. משטחי עבודה, וביניהם עמדות הטיפול, המזוהמים בשפך דם, בנוזלי גוף או בהפרשות, יעברו ניקוי ולאחר מכן חיטוי באמצעות תמיסת כלור זמין בריכוז של 10,000 מג"ל, למשך שתי דקות לפחות.
	* 1. **כללי** -בנוסף לאמור בסעיף 1 לסימן 2 לתוספת השלישית לתקנות, גוף הלקוח יכוסה מהצוואר מטה באמצעות מגן חד פעמי, או חלוק שעבר כביסה כאמור בסעיף 3.7.4 למפרט זה לפי כל שימוש.
	1. **כיורים/כלים סניטריים**
		1. **כיור לניקוי כלי עבודה וציוד**
12. בעסק שיש בו מעל 3 עמדות טיפול, יוקצה אזור נפרד לניקוי וחיטוי כלי עבודה, הכולל כיור ייעודי ומשטחי עבודה ברוחב חצי מטר לפחות בכל אחד מצדי הכיור.
13. הכיור יותקן במרחק שלא תתאפשר התזת מים לעבר עמדת הטיפול בלקוח.
	* 1. בכיור לנטילת ידיים, יש להעדיף ברז המופעל ללא מגע יד.
	1. **עמדות טיפול**
		1. בבית עסק, הכולל במבנה אחד מספר סוגי עסקים לטיפולים לא רפואיים בגוף האדם, יתקיימו הטיפולים בעמדות טיפול שונות שתתקיים ביניהם הפרדה פיזית, כגון באמצעות מחיצה.
	2. **טיפול בכביסה**
		1. לעניין מתקן לאיסוף כבסים מלוכלכים בנוסף לאמור בתקנה 12(ג) לתקנות (להלן בסעיף זה - המתקן), יחולו גם ההוראות הבאות:
14. המתקן יהיה מחומרים בלתי חדירים לנוזלים.
15. המתקן יהיה עם מכסה ויסומן בסימון "כביסה מלוכלכת".
16. המתקן ידופן בשקית ניילון.
17. המתקן לאיסוף כבסים מלוכלכים יוצב בסמוך לעמדות הטיפול בלקוח.
	* 1. מבלי לגרוע מהאמור בתקנה 19 לתקנות מגבות, חלוקים וסדינים, למעט אלה לשימוש חד-פעמי, יושלכו מיד אחרי כל שימוש בהם בטיפול בלקוח, למתקן לאיסוף כבסים מלוכלכים.
		2. **שטחי העבודה לטיפול בכביסה**
18. יש להקצות אזור נפרד ויעודי למטרת ריכוז ומיון כביסה מלוכלכת רב פעמית , הנמצא מחוץ לאזור הטיפול או המתנת הלקוחות.
19. הטיפול בכביסה הנקייה, כגון ייבוש, מיון ואחסון, יופרדו מאזור הטיפול בכביסה המלוכלכת ויעשה בתוך מבנה העסק בלבד.
	* 1. **ביצוע כביסה ויבוש**
20. ביצוע הכביסה והייבוש ייעשה סמוך לאחר השימוש, ולא יאוחר מ - 72 שעות לאחר השימוש.
21. כיבוס הבדים יהיה בטמפרטורה של 70 מע"צ ומעלה, במשך 15 דקות לפחות, ויבוש מכני במייבש כביסה, או לחלופין כיבוס בטמפרטורה של 60 מעלות צלזיוס ומטה וייבוש מכני במייבש כביסה בטמפרטורה של 80 מעלות צלזיוס למשך 15 דקות לפחות.
22. על אף האמור בסעיף 3.7.4.(2), פריטים שלא ניתנים לכיבוס על פי דרישות הטמפרטורה והזמנים הקבועים בסעיף, ניתן לחטא באמצעות תהליך חיטוי כימי בהתאם להוראות החיטוי בסעיף 3.4.2.(6) במפרט.
23. מגבות, חלוקים או סדינים שהיו בשימוש באדם שנמצא כי הוא נגוע בכינים או ביציהם, יבודדו בתום הטיפול, על ידי הכנסה לשקית פלסטיק אטומה חד פעמית ויכובסו בהתאם להוראות סעיף 3.7.4.(2) במפרט.
24. במידה ומתבצעת כביסה ויבוש בעסק יש לפעול בהתאם לנדרש בסעיף זה ובסעיף 3.7.3.
	1. מי שתייה
		1. לעסק יסופקו מי שתיה באיכות הנדרשת לפי תקנות מי שתייה, על ידי חיבור למערכת אספקת מים או למתקן הפקה של ספק מים**.**
		2. בעל העסק ינקוט את כל האמצעים הסבירים להבטחת איכות מי השתייה בעסק.
		3. בעל העסק לא יגרום ולא ירשה לאחר לגרום לשינוי לרעה באיכות מי השתייה בעסק.
		4. בעל העסק ידווח לספק המים בכל מקרה של חשש לפגיעה באיכות המים המסופקים לעסק ויפעל בהתאם להוראות משרד הבריאות לשיקום המערכת.
		5. בעסק תהיה אספקת מים קרים, וכן אספקת מים חמים, בטמפרטורה של 55 מעלות צלזיוס לכל הפחות, ככל שנדרש לפי הל"ת ובהתאם לדרישות כאמור לעיל.
		6. במידה והעסק מבצע שינויים מהבנייה המקורית שקיבלה היתר בניה, מערכות מי השתייה יתוכננו ויותקנו בהתאם להוראות כל דין ובין היתר הדרישות המפורטות להלן:
25. תקנות התכנון והבנייה (תכן הבנייה) (תברואה), התש"ף-2019 ותקנים מחייבים:
26. תקן ישראלי ת"י 1205.1, התקנת מתקני תברואה ובדיקתם - מערכות שרברבות - מערכות אספקת מים קרים וחמים (בפרק זה - תקן ישראלי ת"י 1205).
27. תקן ישראלי ת"י 1525, חלק 2 - תחזוקת בניינים - בנייני מגורים וסביבתם הקרובה - מערכות שירות ( בפרק זה-ת"י 1525).
28. תקן ישראל ת"י 5452, בדיקת מוצרים הבאים במגע עם מי שתייה.
29. הנחיות משרד הבריאות:
30. חוזר ראש שירותי בריאות הציבור מס' 22/13 מיום 28 בנובמבר 2013 - הנחיות משרד הבריאות לניקוי וחיטוי מערכות אספקת מים (להלן - הנחיות לניקוי וחיטוי מערכות אספקת מי שתיה).
	* 1. בעל העסק אחראי בכל עת לתקינותה של מערכת המים.
		2. ככל שיש בעסק מערכת לאספקת מים שאינם מי שתייה (כיבוי אש (ספרינקלרים), מזרקות, מערפלים או מערכת אחרת שאינה מי שתיה), המערכת על אביזריה, תותקן ותוחזק תוך נקיטת אמצעים שיש בהם כדי למנוע שימוש למטרות שתייה ולכל הפחות אמצעים אלו:
31. בנקודת המוצא של המערכת יותקן שילוט קבע המפרט את סוג הזורם והמזהיר כי המים אינם ראויים לשתייה לפי הוראות תקן ישראלי ת"י 3864, על חלקיו.
32. צנרת מערכת אספקת מים שאינם מי שתייה יהא בגוונים אחרים מגווני צנרת אספקת מי השתייה - לפי הוראות תקן ישראלי ת"י 659.
	* 1. בעל העסק יפריד בין מערכת מי השתייה למערכת שאינה מי שתייה ככל שישנה, בהתאם לדרישה בתקנות התכנון והבנייה (תכן הבנייה) (תברואה), התש"ף-2019 (לפי ת"י 1205 חלק 1) (לדוגמה מערכת כיבוי אש (ספרינקלרים), מזרקות, מערפלים או מערכת אחרת שאינה מי שתיה) באמצעות מז"ח.
		2. ככל שנדרשת התקנת מז"ח בעסק, אחזקתו ובדיקתו תיעשה בהתאם להוראות אלה:
33. התקנת מז"ח ובדיקתו יהיו בידי מתקין מוסמך בלבד.
34. בעל העסק יחזיק את המז"ח במצב תקין בכל עת ויוודא שהמז"ח נבדק אחת לשנה על ידי מתקין מוסמך.
	1. **שפכים**
		1. שפכי העסק יסולקו באמצעות חיבור למערכת הביוב של הרשות בלבד. כל פתרון או חיבור אחר חייב לקבל אישור מראש של משרד הבריאות ולהתבצע בהתאם לאישור המנהל ולהנחת דעתו.
		2. מערכות השפכים בעסק יתוכננו ויותקנו לפי הוראות כל דין ובין היתר לפי תקנים והוראות המפורטים להלן:
35. בתקנות התכנון והבנייה (תכן הבנייה) (תברואה), התש"ף-2019
36. תקן ישראלי ת"י 1205.3: התקנת מתקני תברואה ובדיקתם - קבועות שרברבות ואבזריהם.
37. תקן ישראלי ת"י 1205.4: התקנת מתקני תברואה ובדיקתם - ביוב הבניין ותיעול הבניין.
	* 1. בעל העסק אחראי בכל עת לתקינותה של מערכת השפכים בעסק וידאג לתחזוקה התקינה והשוטפת של המערכת כאמור ולמניעת מפגעים תברואיים ומטרדים.
		2. בעל העסק ינקוט בכל האמצעים הדרושים לכך שתקלה במערכת השפכים לא תגרום להצפה בעסק.
	1. **סידורים תברואיים בשירותים**
		1. חדרי שירות בעסק יעמדו בהוראות תקנה 9 לתקנות
		2. ליד הכיורים בעסק יוצבו מתקנים לסבון נוזלי, מגבות נייר ומכלים לאיסוף אשפה.
		3. יבוצעו פעולות ניקיון שוטף בחדר השירותים בכל שעות פעילות העסק.
	2. פסולת
		1. על העסק לאסוף, למיין, לטפל ולפנות פסולת מהעסק על פי כל דין ובתדירות אשר תמנע מפגעים תברואיים ומטרדי ריח בעסק ומחוצה לו, ומבלי לגרוע מהאמור:
38. בעל העסק יציב מכלי קיבול לאיסוף פסולת מוצקה, בכמות ובמקומות המבטיחים ניקיון בעסק ובסביבתו.
39. המכלים יהיו בעלי נפח קיבול המבטיח אחסנת כל הפסולת המוצקה הנוצרת מהעסק.
40. המכלים יהיו שלמים, תקינים ובעלי מכסים למניעת חדירת מזיקים לתוכם.
41. בעל העסק ישמור על מצב תברואי תקין בסמוך לאזור איסוף הפסולת.
42. פריטים חדים חד פעמיים יושלכו מיד לאחר כל שימוש בטיפול בלקוח למיכל קשיח כאמור בסעיף 3.4.2.(9) במפרט.
43. פריטים חדים רב פעמיים, לרבות מחטים המשמשים לשזירת שיער מלאכותי, שפלשו לרקמות הגוף או חתכו אותן, יושלכו מיד לאחר השימוש בטיפול בלקוח למיכל קשיח כאמור בסעיף 3.4.2.(9) במפרט.
	1. **דיווחים ואחזקת מסמכים**
		1. בעל העסק ישמור את התוצאות, הנתונים, האישורים והמסמכים כלהלן לתקופה של חמש שנים ויעבירם לרשות הבריאות לפי דרישה:
44. אישור התקנת מז"ח ופנקסי בדיקת מז"ח, במידה וחייב בהתקנה, כמפורט בתקנות בריאות העם (התקנת מכשיר מונע זרימת מים חוזרת), תשנ"ב-1992.
45. אישור בדבר ביצוע ניקוי וחיטוי מאגרי מי שתייה ואוגרי מים חמים ככל שיש בעסק מיתקנים כאמור.
	* 1. בעל העסק ידווח לרשות הרישוי על כל שינוי בעסק, העלול להשפיע על העמידה בתנאי הרישיון, שלושה חודשים לפחות לפני השינוי, ויפעל לפי הנחיות רשות הרישוי.
	1. **טפסים ופרוצדורות**
		1. להלן מפורטים כלל האישורים והפרוצדורות להפקתם הנדרשים במפרט זה:
46. בדיקת מז"ח - ככל שנדרשת התקנת מז"ח בעסק, בהתאם להוראות האמורות, אחת לשנה לפחות יפנה בעל העסק למתקין מוסמך (מרשימת המתקינים המוסמכים( אשר הסמכתו בתוקף, לשם אישור קיום מז"ח ובדיקתו.
	* 1. בעל העסק ינהל יומן בדיקות אשר ישמר בתחום העסק, בו יתועדו תאריכי בדיקות אלה ותוצאותיהן, וכן שם המתקין המוסמך וחתימתו.
		2. ככל שקיימת בעסק בריכת מי שתייה, בעל העסק ינהל יומן אשר ישמר בתחום העסק, לרישום פעולות חיטוי וניקוי בריכות אגירה למי שתייה ואוגרי מים חמים ככל שישנם.

**פרק 4 - הרשות הארצית לכבאות והצלה**

**טיפולים לא רפואיים בגוף האדם: מספרה בגודל עד 300 מ"ר, העונה על תנאי מסלול "אישור על יסוד תצהיר", בהתאם לצו רישוי עסקים (עסקים טעוני רישוי), התשע"ג-2013**

**מועד תחילתן של ההוראות המפורטות בפרק זה הוא במועד פקיעת תוקף הרישיון או ההיתר הזמני או ביום 1.1.2024 (כ' טבת, תשפ"ד), לפי המוקדם מביניהם, ואולם לגבי הוראות שלא נדרשו בעבר, בכתב, מן העסק, לפי כל דין:**

1. **תחילתן תהיה בתוך 90 ימים ממועד פקיעת תוקף הרישיון או ההיתר הזמני או ביום 1.1.2024 (כ' טבת, תשפ"ד), לפי המוקדם מביניהם.**
2. **אם נכללה בהן דרישה להתקנת מערכות כיבוי או גילוי אוטומטיות - תחילתה של אותה דרישה תהיה שנה ממועד פקיעת תוקף הרישיון או ההיתר הזמני או ביום 1.1.2024 (כ' טבת, תשפ"ד), לפי המוקדם מביניהם.**
	1. **הוראות חוק הנוגעות לעניין**
		1. חוק הרשות הארצית לכבאות והצלה, התשע"ב-2012 והתקנות על פיו.
		2. דיני התכנון והבנייה, לרבות חלק ג' בתוספת השנייה לתקנות התכנון והבנייה (בקשה להיתר, תנאיו ואגרות), התש"ל-1970 - בטיחות אש בבניינים.
		3. חוק רישוי עסקים התשכ"ח-1968 (להלן - החוק) והתקנות על פיו.
	2. **הגדרות**
		1. **"סידורי בטיחות אש והצלה**" - לרבות אמצעים המותקנים בנכסים, דרך קבע או באופן ארעי ומיועדים, בין השאר, לכל אחד מאלה:
3. מניעת דליקות והתפשטותן.
4. כיבוי דליקות, צמצום נזקיהן והקלת פעולות לכיבוי דליקות.
5. מילוט וחילוץ לכודים והקלת פעולות למילוטם ולחילוצם.
6. הצלת חיי אדם ורכוש.
7. דרכי התקשרות.
8. כל צורך הנדרש לביצוע של פעולות כיבוי והצלה.
	* 1. **"ציוד כיבוי"** - ציוד, מתקנים וחומרים המשמשים לכיבוי דליקות ומניעתן.
		2. **"תקן ישראלי (ת"י)"** - תקן ישראלי רשמי, או תקן ישראלי כמשמעותו בחוק התקנים.
		3. **"גפ"מ"** - גז פחמימני מעובה כהגדרתו בחוק הגז (בטיחות ורישוי), התשמ"ט-1989.
		4. "**גורם מוסמך**" - אחד מאלה:

|  |  |
| --- | --- |
| **נושא** | **גורם מוסמך** |
| תקינות מטפים מיטלטלים | תחזוקאי או מבקר מטפים מורשה בהתאם לתקן ישראלי ת"י 129, חלק 1 - מטפים מיטלטלים - תחזוקה |
| תקינות מערכת החשמל ותאורת החירום | בעל רישיון בתוקף לעבודות חשמל לפי חוק החשמל, התשי"ד-1954 ותקנותיו, אשר רשאי לתת אישור כאמור, בהתאם לסוג רישיונו |
| התאמתה ותקינותה של מערכת הגז לתקן ישראלי ת"י 158 - מתקנים לגזים פחמימניים מעובים (גפ"מ) | בעל רישיון בתוקף לעבודת גפ"מ לפי תקנות הגז (בטיחות ורישוי) (רישוי העוסקים בעבודות גפ"מ), התשס"ו-2006, אשר רשאי לתת אישור כאמור, בהתאם לסוג רישיונו |

* 1. **כללי**
		1. מפרט זה מתייחס לדרישות הבסיסיות של סידורי בטיחות האש, שהן חיוניות לצמצום הסכנה לחיים ולרכוש באירוע כבאות והצלה. ביצועו אינו מבטיח מניעת דליקות ונזקיהן. בעל העסק יפעיל את העסק בכל עת, תוך נקיטה והתקנה של סידורי בטיחות אש והצלה ההולמים את היקף הפעילות בעסק ורמת הסיכון הנובעת מאופי הפעילות בעסק, ממספר השוהים בו, ממיקומו ומשטחו, לפי כל דין ולכל הפחות לפי מפרט זה.
		2. אין בדרישות המופיעות במפרט זה כדי לגרוע מהדרישות הקבועות על פי כל דין, לרבות דיני התכנון והבנייה.
		3. מבלי לגרוע מכלליות האמור בסעיפים 4.3.1 ו-4.3.2, אין בהוראותיו של מפרט זה כדי לגרוע מהדרישות הקבועות בדיני התכנון והבנייה לצורך קבלת היתר בנייה, או ההוראות לעניין המשך אכלוס הנכס. בכל מקום במפרט שיש בו התייחסות לדרישות הנוגעות לבטיחות אש בעסק, הן יבואו בנוסף לדרישותיהן של תקנות אלה.
		4. אם דיני התכנון והבנייה לא התקיימו בעסק, חובה ליידע על כך את הרשות הארצית לכבאות והצלה ועשויות לחול לגביו דרישות נוספות, בהתאם לקביעתו של נותן האישור, עד להסדרת עמידתו בהוראות דיני התכנון והבנייה.
		5. הפניות במפרט לתקן ישראלי (ת"י) מחייבות התאמה מלאה בין מבנה העסק, תכולתו וסידורי בטיחות האש וההצלה הקיימים בו, לבין הדרישות הקבועות בתקן. בעל העסק, או מי מטעמו שמונה לעסוק בתחום זה, מחויב להכיר את דרישות התקן ולוודא התאמה מלאה של העסק כנדרש.
		6. הדרישות המופיעות במפרט יקוימו לכל אורך תקופת פעילותו של העסק. בעל העסק אחראי לכך שלא יתבצעו בו שינויים העומדים בסתירה להוראות המפרט ולתנאי הרישיון.
		7. תחזוקת סידורי בטיחות אש והצלה:
1. סידורי בטיחות אש והצלה יימצאו בכל עת במצב תקין. בעל רישיון העסק יוודא ביצוע של הבדיקות, הטיפולים וכל פעולה אחרת הנדרשת לצורך זה (להלן - תחזוקת אמצעי כיבוי אש והצלה).
2. תחזוקת אמצעי כיבוי אש והצלה תתבצע לפי הוראות התקן הישראלי (ת"י) התקף והוראות היצרן. אם ניתנו על ידי נותן האישור הוראות נוספות - תתבצע בהתאם להוראות אלה.
	* 1. תיקון הוראות הנציב שמפרט זה מפנה אליהן, יחול על העסק בהתאם להוראות סעיף 7ג4 לחוק רישוי עסקים.
	1. **שילוט**
		1. בעסק יותקנו שלטים שבהם נכתב "יציאה" מעל פתחי העסק ובמקומות שבהם כיוון היציאה מהעסק אינו נראה באופן ברור.
		2. הכיתוב על השלטים יהיה בגוון לבן על רקע ירוק. גובה האותיות יהיה 15 ס"מ לפחות ועוביין 15 מ"מ לפחות. המרווח בין האותיות יהיה ס"מ 1 לפחות.
		3. לשלטים תותקן תאורה מרשת החשמל של הבניין וממקור חשמל עצמאי, המבוסס על סוללות נטענות, המאפשרות זמן תאורה של 60 דקות. גוף התאורה יתאים לתקן ישראלי ת"י 20, חלק 2.22 - מנורות: דרישות מיוחדות - מנורות לתאורת חירום. והוא יופעל בעת הפסקת חשמל, או נפילה במתח של רשת החשמל.
	2. **תאורת חירום**
		1. בעסק ששטחו 150 מ"ר ומעלה תותקן תאורת חירום.
		2. תאורת החירום תתבסס על גופי תאורה עצמאיים, הניזונים מסוללות נטענות או מערכת מרכזית לגיבוי חשמלי מבוקרת טעינה, הכוללת מצבר נטען. גופי תאורת החירום יוזנו משני מעגלי הזנה נפרדים, המוזנים ממערכות נפרדות. גופי תאורת החירום יתאימו לתקן ישראלי ת"י 20, חלק 2.22 - מנורות: דרישות מיוחדות - מנורות לתאורת חירום.
	3. **ציוד כיבוי**
		1. בעסק ששטחו מ-50 מ"ר ועד 200 מ"ר, יותקן גלגילון לכיבוי אש בעל זרנוק בקוטר "3/4 עם מזנק צמוד, כך שייתן מענה לכיסוי מלא של שטח העסק. תשתית הצינורות לגלגילון תהיה ממתכת. אם קיימת הפרדת אש ועשן בין חלקי העסק, יש להתקין ציוד כאמור בכל אחד מחלקיו.
		2. בעסק ששטחו מעל 200 מ"ר, תותקנה עמדות כיבוי אש שיתנו מענה לכיסוי מלא של שטח העסק.
		3. כל אחת מעמדות הכיבוי תכיל:
3. ברז כיבוי בקוטר "2.
4. 2 זרנוקים בקוטר "2 ובאורך 15 מ' כל אחד.
5. מזנק בקוטר "2.
6. גלגילון בעל צינור בקוטר "3/4 עם מזנק צמוד.
7. מטפה כיבוי מסוג אבקה יבשה במשקל 6 ק''ג.

הציוד יאוחסן בארון שמידותיו לא יפחתו מגובה 120 ס''מ, רוחב 80 ס''מ ועומק 30 ס''מ.

 על הארון יותקן שלט פולט אור, שבו ייכתב: ''עמדת כיבוי אש''.

* + 1. תשתית הצינורות לברזים הרשומים לעיל תהיה ממתכת.
		2. בעסק ששטחו עד 200 מ"ר, יוצב בקרבת לוח החשמל מטפה כיבוי מסוג אבקה יבשה במשקל 6 ק"ג וזאת בנוסף למטפי הכיבוי שנדרש להציב בעמדת הכיבוי (אם נדרש).
		3. בעסק ששטחו מעל 200 מ"ר, יוצבו שני מטפי כיבוי מסוג אבקה יבשה במשקל 6 ק"ג וזאת בנוסף למטפי הכיבוי שנדרש להציב בעמדת הכיבוי (אם נדרש). אחד המטפים יוצב בקרבת לוח החשמל.
		4. ציוד הכיבוי יהיה נגיש וזמין ויוחזק בכל עת במצב תקין.
	1. **מערכת החשמל**
		1. מערכת החשמל המותקנת במקום תתוכנן ותבוצע בהתאמה לחוק החשמל התשי"ד-1954 (להלן - חוק החשמל) ותקנותיו.
		2. על לוחות החשמל יותקן שלט פולט אור, שבו ייכתב "חשמל, לא לכבות במים".
		3. מערכת החשמל תיבדק אחת לחמש שנים.
	2. **מערכת הגפ"מ**
		1. מערכת הגפ"מ המשמשת את העסק תענה על תקן ישראלי ת"י 158 - מתקנים לגזים פחמימניים מעובים (גפ"מ).
		2. מערכת הגפ"מ, המכשירים והאביזרים לצריכת גפ"מ והמנדפים הקיימים בעסק, יתוחזקו בכל עת במצב תקין.
	3. **אישורים**
		1. בעל העסק ישמור בשטח העסק בכל עת את המסמכים המפורטים להלן ויציגם או ימסרם לאדם המוסמך לבדוק האם העסק עומד בדרישות לעיל:
1. אישור כי מטפי הכיבוי הקיימים בעסק נבדקו בהתאם לתקן ישראלי ת"י 129, חלק 1 - מטפים מיטלטלים - תחזוקה ונמצאו תקינים. האישור יינתן על ידי אדם שהוסמך לכך על ידי הרשות הארצית לכבאות והצלה.
2. אישור, כי מערכת החשמל המותקנת במקום נבדקה ונמצאה תקינה בהתאמה לחוק החשמל התשי"ד-1954 (להלן - חוק החשמל) ותקנותיו, כולל תאורת החירום המותקנת במקום. על האישור לכלול התייחסות למיקומו ותקינותו של מפסק חשמל ראשי לשעת חירום (אם קיים) וטבלה המפרטת את מיקומם של לוחות החשמל, את מספרם ואת גודל החיבור באמפר של כל לוח. האישור יינתן על ידי בעל רישיון לעבודות חשמל לפי חוק החשמל, אשר רשאי לתת אישור כאמור, בהתאם לסוג רישיונו.
3. אישור על בדיקת התאמתה ותקינותה של מערכת הגז לתקן ישראלי ת"י 158 - מתקנים לגזים פחמימניים מעובים(גפ"מ). האישור יינתן על ידי בעל רישיון לעבודת גפ"מ לפי תקנות הגז (בטיחות ורישוי) (רישוי העוסקים בעבודות בגפ"מ), התשס"ו-2006, אשר רשאי לתת אישור כאמור, בהתאם לסוג רישיונו (אם קיימת מערכת גז בעסק).
	1. **נספחים**
		1. את פרסומי הרשות הארצית לכבאות והצלה, כולל תיקיית טפסים אחידים לאישורים, אפשר למצוא באתר הרשות הארצית לכבאות והצלהולהורידם ממנו.

**פרק 5 - הרשות הארצית לכבאות והצלה**

**טיפולים לא רפואיים בגוף האדם: מספרה**

**מועד תחילתן של ההוראות המפורטות בפרק זה הוא במועד פקיעת תוקף הרישיון או ההיתר הזמני או ביום 1.1.2024 (כ' טבת, תשפ"ד), לפי המוקדם מביניהם, ואולם לגבי הוראות שלא נדרשו בעבר, בכתב, מן העסק, לפי כל דין:**

1. **תחילתן תהיה בתוך 90 ימים ממועד פקיעת תוקף הרישיון או ההיתר הזמני או ביום 1.1.2024 (כ' טבת, תשפ"ד), לפי המוקדם מביניהם.**
2. **אם נכללה בהן דרישה להתקנת מערכות כיבוי או גילוי אוטומטיות - תחילתה של אותה דרישה תהיה שנה ממועד פקיעת תוקף הרישיון או ההיתר הזמני או ביום 1.1.2024 (כ' טבת, תשפ"ד), לפי המוקדם מביניהם.**
	1. **הוראות חוק הנוגעות לעניין**
		1. חוק הרשות הארצית לכבאות והצלה, התשע"ב-2012, והתקנות על פיו.
		2. דיני התכנון והבנייה, לרבות חלק ג' בתוספת השנייה לתקנות התכנון והבנייה (בקשה להיתר, תנאיו ואגרות), התש"ל-1970 - בטיחות אש בבניינים.
		3. חוק רישוי עסקים התשכ"ח-1968 (להלן - החוק) והתקנות על פיו.
	2. **הגדרות**
		1. **"ברז כיבוי אש"** - ברז לכיבוי אש, המתאים לתקן ישראלי ת"י 448 - הידרנט לכיבוי אש על חלקיו, לפי פירוט הקטרים הבאים:
3. "2 על זקף בקוטר "2.
4. "2\*2 על זקף בקוטר "3.
5. "3 על זקף בקוטר "3.
6. "3 על זקף בקוטר "4.
7. "3\*2 על זקף בקוטר "4.
8. "4 על זקף בקוטר "6.
9. "3\*2 על זקף בקוטר "6.
	* 1. **"ברז כיבוי אש בתחום הנכס"** - ברז כיבוי אש הממוקם בתחום הנכס, מחוץ למבנה, אחרי מד המים של הנכס ומחובר לרשת המים העירונית, או למאגר מים ומשאבות.
		2. **"ברז כיבוי אש עירוני"** - ברז כיבוי אש, הממוקם מחוץ לתחום הנכס, לפני מד המים של הנכס ומחובר לרשת המים העירונית.
		3. **"ברז כיבוי אש פנימי"** - ברז כיבוי אש, הממוקם בתוך תחום הנכס, בתוך מבנה ומחובר לרשת המים העירונית, או למאגר מים ומשאבות.
		4. "**גורם מוסמך**" - אחד מאלה:

|  |  |
| --- | --- |
| **נושא** | **גורם מוסמך** |
| אפיון רשת מים | מי שברשותו תו תקן ממכון התקנים לתחזוקת מערכת כיבוי אוטומטית במים לפי תקן ישראלי ת"י 1928 - מערכות לכיבוי אש במים - בקרה, בדיקה ותחזוקה |
| תקינות אמצעי כיבוי במים | מי שהודרך והוסמך על ידי יצרן או ספק גלגילונים לגלגילונים שהותקנו אחרי 1.6.2013 עפ"י תקן ישראלי ת"י 2206, חלק 2 - גלגילון לכיבוי אש - דרישות תכן, התקנה ותחזוקה. |
| תקינות מטפים מיטלטלים | תחזוקאי או מבקר מטפים מורשה בהתאם לתקן ישראלי ת"י 129, חלק 1 - מטפים מיטלטלים - תחזוקה |
| תקינות מערכת החשמל ותאורת החירום | בעל רישיון בתוקף לעבודות חשמל לפי חוק החשמל, התשי"ד-1954 ותקנותיו, אשר רשאי לתת אישור כאמור, בהתאם לסוג רישיונו |
| התאמתה ותקינותה של מערכת הגז לתקן ישראלי ת"י 158 - מתקנים לגזים פחמימניים מעובים (גפ"מ) | בעל רישיון בתוקף לעבודות גפ"מ לפי תקנות הגז (בטיחות ורישוי) (רישוי העוסקים בעבודות גפ"מ), התשס"ו-2006, אשר רשאי לתת אישור כאמור, בהתאם לסוג רישיונו |
| תחזוקת מערכת גילוי אש בהתאם לתקן ישראלי ת"י 1220, חלק 11 - מערכות גילוי אש - תחזוקה | מי שברשותו תו תקן ממכון התקנים לתחזוקת מערכות גילוי אש ועשן לפי תקן ישראלי ת"י 1220, חלק 11 - מערכות גילוי אש - תחזוקה. |
| סידורי בטיחות אש והצלה בארון חשמל בהתאם לתקן ישראלי ת"י 5210 - מערכות לכיבוי-אש בארוסול, או תקן ישראלי ת"י 1597 - מערכות כיבוי אש אוטומטיות בגז כיבוי | מי שברשותו תו תקן ממכון התקנים לתחזוקת מערכות גילוי אש ועשן לפי תקן ישראלי ת"י 1220, חלק 11 - מערכות גילוי אש - תחזוקה |
| תקינות מערכת למסירת הודעת (כריזת חירום) | מי שברשותו תו תקן ממכון התקנים לתחזוקת מערכות גילוי אש ועשן לפי תקן ישראלי ת"י 1220, חלק 11 - מערכות גילוי אש - תחזוקה, או בעל רישיון בתוקף לעבודות חשמל לפי חוק החשמל, התשי"ד-1954 ותקנותיו, אשר רשאי לתת אישור כאמור, בהתאם לסוג רישיונו |
| תקינות מערכת אוטומטית לכיבוי אש (ספרינקלרים) בהתאם לתקן ישראלי ת"י 1928 - מערכות לכיבוי אש במים - בקרה, בדיקה ותחזוקה | מי שברשותו תו תקן ממכון התקנים לתחזוקת מערכת כיבוי אוטומטית במים לפי תקן ישראלי ת"י 1928 - מערכות לכיבוי אש במים - בקרה, בדיקה ותחזוקה |
| תקינות גנרטור חירום | בעל רישיון בתוקף לעבודות חשמל לפי חוק החשמל, התשי"ד-1954 ותקנותיו, אשר רשאי לתת אישור כאמור, בהתאם לסוג רישיונו |
| תקינות מערכת בישול מסחרית (מנדפים), לרבות ניתוק ממקור אנרגיה בהתאם לתקן ישראלי ת"י 5356, חלק 2 - מערכות כיבוי אש - כיבוי בכימיקלים רטובים | מתקין מערכת כיבוי לפי תקן ישראלי ת"י 5356, חלק 2 - מערכות כיבוי אש - כיבוי בכימיקלים רטובים |
| התאמת מערכות בטיחות אש והצלה להוראת נציב 536 - משטר הפעלות מערכות בטיחות אש - אינטגרציה | 1. מהנדס מורשה, או מעבדה מוכרת ובעלת הסמכה לתקן ישראלי ת"י 1220, חלק 3 - מערכות גילוי אש - הוראות התקנה ודרישות כלליות
2. גורם מוסמך לפני הוראת נציב 536 - משטר הפעלות מערכות בטיחות אש - אינטגרציה
 |
| תקינות מערכת שחרור עשן | מהנדס ובלבד שאינו מתכנן המתקן או המערכת |
| תקינותה של מערכת מיזוג אוויר מרכזית הכוללת תעלות ומדפים, בהתאם לתקן ישראלי ת"י 1001 - בטיחות אש בבניינים | מהנדס או מורשה למערכות קירור ומיזוג אוויר, אשר רשאי לתת אישור כאמור, בהתאם לסוג רישיונו |

* + 1. "**גישה למוצא בטוח**" **(Exit Access)** - חלק מדרך מוצא, לרבות פרוזדורים ומעברים, שתחילתו בכל נקודה שהיא בבניין וסופו בכניסה למוצא בטוח, או מחוץ לבניין, או בדלת יציאה חיצונית.
		2. **"גלאי עשן עצמאי"** - גלאי עם התראה קולית, המכיל סוללת גיבוי, מחובר לרשת החשמל ללא רכזת ועומד באחד מהתנאים האלה:
1. מאושר לפי תקן ישראלי ת"י 1220, חלק 5 - מערכות גילוי אש - גלאי עשן עצמאיים.
2. מאושר על ידי מעבדת ANSI/UL 217 בארה"ב.
3. מאושר לפי תקן אירופי.
	* 1. "**גפ"מ**" - גז פחמימני מעובה, כמשמעותו בתקן ישראלי ת"י 158 - מתקנים לגזים פחמימניים מעובים (גפ"מ).
		2. "**דלת אש**" - כמשמעותה בתקן ישראלי ת"י 1212 - דלתות-אש - עמידות-אש.
		3. "**דרך מוצא**" **(Means of Egress)** - נתיב יציאה מבניין, הפנוי ממכשולים וכולל אחד או יותר ממרכיבים אלה:
4. גישה למוצא בטוח.
5. יציאה.
6. מוצא בטוח.
	* 1. "**הנדסאי**" - הנדסאי רשום, כמשמעותו בחוק ההנדסאים והטכנאים המוסמכים, התשע"ג-2012, אשר עוסק בתחום ובסוג בדיקות שלגביהם נדרש האישור.
		2. **"חומר לא דליק"** - כמשמעותו בתקן ישראלי ת"י 755 - תגובות בשריפה של חומרי בנייה - שיטות בדיקה וסיווג.
		3. **"חומר ציפוי וגימור"** - חומר המשמש לציפוי, כיסוי או חיפוי, לרבות טפטים, ציפוי עץ, שטיחים, פרקט, תקרות עץ, בד, או PVC.
		4. **"חומר מסוכן (חומ"ס)**" - כהגדרתו בחוק החומרים המסוכנים, התשנ"ג-1993 .
		5. **"חוק הרשות הארצית לכבאות והצלה"** - חוק הרשות הארצית לכבאות והצלה, תשע"ב-2012.
		6. **"חוק התקנים"** - חוק התקנים, התשי"ג-1953.
		7. **"חיבור כבאים להסנקת מים", "חיבור כבאים"** **(Fire Department Connection)** - חיבור צינור מים בקוטר "3 או "4, הכולל שסתום אל חוזר, חיבור מהיר מדגם "שטורץ", מכסה ושרשרת.
		8. **"יציאה" (Exit Discharge)** - חלק מדרך מוצא, שתחילתו בסופה של גישה למוצא בטוח או בסופו של מוצא בטוח וסיומו ברחוב, בין במישרין ובין דרך שטח פתוח.
		9. **"ידית (מנגנון) בהלה"** - דלת בעלת מנגנון בהלה, המקיים את הדרישות המנויות בפרט 3.2.1.21 (ב) בתוספת השנייה לתקנות התכנון והבנייה.
		10. **"מהנדס"** -  מהנדס רשום, כמשמעותו בחוק המהנדסים והאדריכלים, התשי"ח-1958, אשר עוסק בתחום ובסוג בדיקות שלגביהם נדרש האישור.
		11. **"מוצא בטוח" (Exit)** - חלק מדרך מוצא, המופרד משאר חלקי הבניין על ידי אלמנטים עמידי אש ודלתות אש ומוביל אל היציאה או אל מחוץ לבניין.
		12. **"מעבדה מאושרת"** - מעבדה שאושרה על ידי הממונה על התקינה במשרד הכלכלה והתעשייה.
		13. **"מעבדה מוכרת"** - מעבדה מאושרת ומוסמכת, שהוכרה על ידי רשות הכבאות ושמה פורסם באתר האינטרנט של רשות הכבאות וההצלה.
		14. **"מעבדה מוסמכת"** - מעבדה שקיבלה אישור הסמכה מהרשות הלאומית להסמכת מעבדות, לפי חוק הרשות הלאומית להסמכת מעבדות, התשנ"ז-1997 ומהרשות הארצית לכבאות והצלה.
		15. **"מערכת גילוי אש"** - מערכת ידנית או אוטומטית לגילוי אש או עשן.
		16. **"מערכת התרעת אש"** - מערכת המתריעה לדיירי הבניין על שינויי חום, עשן או שינוי אחר במערכות המכניות, באמצעות מערכת כריזה, צופרים ואמצעי הודעה אחרים ומפעילה מערכות הכלולות במשטר ההפעלה של הבניין.
		17. **"נותן האישור"** - לעניין פרק זה, עובד הרשות הארצית לכבאות והצלה, שהוסמך לכך על ידי השר לביטחון פנים.
		18. **"סידורי בטיחות אש והצלה"** - לרבות אמצעים המותקנים בנכסים, דרך קבע או באופן ארעי ומיועדים, בין השאר, לכל אחד מאלה:
7. מניעת דליקות והתפשטות.
8. כיבוי דליקות, צמצום נזקיהן והקלת פעולות לכיבוי דליקות.
9. מילוט וחילוץ לכודים והקלת פעולות למילוטם ולחילוצם..
10. הצלת חיי אדם ורכוש.
11. דרכי התקשרות.
12. כל צורך הנדרש לביצוע פעולות כיבוי והצלה.
	* 1. "**ציוד כיבוי**" - ציוד, מתקנים וחומרים המשמשים לכיבוי דליקות ומניעתן.
		2. **"קומה תת-קרקעית"** - קומה שכל קירותיה או חלקן נמצאים מתחת לפני הקרקע.
		3. "**רשות הכבאות וההצלה**" - הרשות הארצית לכבאות והצלה, שהוקמה בחוק הרשות הארצית לכבאות והצלה, התשע"ב-2012.
		4. "**תעודת בדיקה**" - תעודת בדיקה בדבר התאמה לתקן, שניתנה לפי סעיף 12 לחוק התקנים.
		5. "**תקן ישראלי (ת"י)**" - תקן ישראלי רשמי, או תקן ישראלי כמשמעותו בחוק התקנים.
		6. "**תקנות התכנון והבנייה**" - תקנות התכנון והבנייה (בקשה להיתר, תנאיו ואגרות), התש"ל-1970.
		7. **"שינוי מהותי"-** שינוי של כל אחד מאלה במבנה:
13. מרחק הליכה.
14. מספר דרכי מוצא.
15. שינוי ייעוד.
	* 1. **"תקן "NFPA** - תקן של האגודה הלאומית האמריקאית להגנה בפני אש.
	1. **מסמכים נוספים**
		1. לבקשת רישיון עסק או להיתר זמני (להלן - בקשה), יצורפו המסמכים המנויים להלן:
16. אפיון רשת המים המזינה את העסק, שייערך בהתאם להוראת נציב 529 - זמינות רשת מים ופריסת ברזי כיבוי, לאחר שנחתם על ידי אחד מאלה:
17. מהנדס
18. אדריכל
19. הנדסאי
20. גורם מוסמך

דרישה לאפיון רשת המים תחול רק במקומות שבהם קיימת או נדרשת מערכת מתזים. הדרישה לאפיון רשת מים כאמור לא תחול על עסק שקיים בו מאגר מים עם היתר בנייה כדין, שאושר על ידי מעבדה מוכרת.

1. בכפוף לדרישה של רשות הכבאות וההצלה, על בעל העסק להגיש אחד או יותר מהמסמכים הבאים:
2. תכנית העסק בקנה מידה 1:100 ובה מפורטים כלל סידורי בטיחות האש וההצלה הנדרשים או קיימים בעסק מסוג זה.
3. העתק מהיתר הבנייה.
4. אישור של מהנדס הוועדה המקומית לתכנון ולבנייה, לפי סעיף 8א1 לחוק רישוי עסקים, לגבי עסק שאינו מקיים את דיני התכנון והבנייה.
	* 1. הדרישות הקבועות בסעיף 5.3.1, לא תחולנה על עסק שאינו מכיל חומרים מסוכנים (חומ"ס), שטחו הכולל הוא עד 100 מ"ר והוא מיועד להכיל עד 50 איש.
	1. **רישום ודיווח**
		1. בעל העסק יודיע לרשות הכבאות וההצלה על כוונה לניתוק יזום של מערכות כיבוי אש וזאת לכל הפחות 48 שעות לפני מועד הניתוק. לעניין סעיף זה, "מערכת כיבוי אש" - אחת מהמערכות הבאות, אם מתקיימת לגביה חובת התקנה על-פי דין: גלאים, מתזים, גנרטור, מערכת על-לחץ ושחרור עשן.
		2. בעל העסק יודיע לנותן האישור על כוונה לבצע בעסק עבודות בנייה, לרבות כל שינוי פנימי, גם אם אינו טעון היתר, הפוגעות או עלולות לפגוע בסידורי בטיחות האש וההצלה בעסק, לכל הפחות שבעה ימים לפני היום שבו אמורות העבודות להתחיל. יתכן, כי עסק שבו יתבצעו עבודות כמפורט בסעיף זה יידרש לעמוד בדרישות נוספות, בהתאם לקביעה של נותן האישור.
	2. **כללי**
		1. מפרט זה מתייחס לדרישות בסיסיות של סידורי בטיחות אש, שהן חיוניות לצמצום הסכנה לחיים ולרכוש באירוע כבאות והצלה. ביצועו אינו מבטיח מניעת דליקות ונזקיהן. בעל העסק יפעיל את העסק בכל עת תוך נקיטה והתקנה של סידורי בטיחות אש והצלה ההולמים את היקף הפעילות בעסק ואת רמת הסיכון הנובעת מאופי הפעילות בעסק, ממספר השוהים בו, ממיקומו ומשטחו, לפי כל דין ולכל הפחות לפי מפרט זה.
		2. אין בדרישות המופיעות במפרט זה כדי לגרוע מהדרישות הקבועות על פי כל דין, לרבות דיני התכנון והבנייה.
		3. מבלי לגרוע מכלליות האמור בסעיף 5.5.1 ו-5.5.2, אין בהוראות מפרט זה כדי לגרוע מהדרישות הקבועות בדיני התכנון והבנייה, לצורך קבלת היתר בנייה, או ההוראות לעניין המשך אכלוס הנכס. בכל מקום במפרט שיש בו התייחסות לדרישות הנוגעות לבטיחות אש בעסק, הן יבואו בנוסף לדרישותיהן של תקנות אלה.
		4. אם דיני התכנון והבנייה אינם מתקיימים בעסק, חובה ליידע על כך את הרשות הארצית לכבאות והצלה ועשויות לחול לגביו דרישות נוספות, בהתאם לקביעתו של נותן האישור, עד להסדרת עמידה בהוראות דיני התכנון והבנייה.
		5. הפניות במפרט לתקן ישראלי מחייבות התאמה מלאה בין מבנה העסק, תכולתו וסידורי בטיחות האש וההצלה הקיימים בו, לבין דרישות הקבועות בתקן. בעל העסק, או מי שמונה מטעמו לעסוק בתחום זה, מחויב להכיר את דרישות התקן ולוודא התאמה מלאה של העסק כנדרש.
		6. הדרישות המופיעות במפרט יקוימו לכל אורך תקופת פעילותו של העסק. בעל העסק אחראי לכך שלא יתבצעו בו שינויים העומדים בסתירה להוראות המפרט ולתנאי הרישיון.
		7. תחזוקת סידורי בטיחות אש והצלה:
5. סידורי בטיחות אש והצלה יימצאו בכל עת במצב תקין. בעל רישיון העסק יוודא ביצוע של הבדיקות, הטיפולים וכל פעולה אחרת הנדרשת לצורך כך (להלן - תחזוקת אמצעי כיבוי אש והצלה).
6. תחזוקת אמצעי כיבוי אש והצלה תתבצע לפי הוראות התקן הישראלי התקף והוראות היצרן. אם ניתנו ע"י נותן האישור הוראות נוספות, תתבצע בהתאם להוראות אלה.
	* 1. תיקון הוראות הנציב שמפרט זה מפנה אליהן, יחול על העסק בהתאם להוראות סעיף 7ג4 לחוק רישוי עסקים.
	1. **דרכי גישה**
		1. דרכי הגישה לעסק תהיינה פנויות מכל מכשול בכל עת.
	2. **הפרדות ועמידות אש**

דרישות אלה יתקיימו אם נדרשו בתנאים להיתר בנייה, או בעקבות שינוי מהותי, המחייב שינוי בתנאי ההיתר.

* + 1. בעסק תהיה הפרדת אש ועשן בין שטח המשמש לאחסנה לבין חלקי העסק האחרים וכן בין העסק לחלקי הבניין האחרים. ההפרדה האמורה תבוצע באמצעות:
1. קירות בעלי עמידות אש למשך שעתיים לפחות. הקיר יהיה בנוי בהתאם לתקן ישראלי ת"י 931 - עמידות אש של אלמנטי בניין - שיטות בדיקה וזמן עמידות אש.
2. פתחי הכניסה והיציאה בין השטח המשמש לאחסנה לבין חלקי העסק האחרים וכן בין העסק לחלקי הבניין האחרים ייסגרו על-ידי דלת או חלון בעלי עמידות אש שמשכה 30 דקות לפחות וכשל תחילי ויציבות שמשכם 90 דקות לפחות, העומדים בתקן ישראלי ת"י 1212 - דלתות-אש - עמידות-אש.
	* 1. חומרי הציפוי והגימור שבהם ייעשה שימוש במבנה או במבנים, לרבות מבנים יבילים המשמשים את העסק, יעמדו בתקן ישראלי ת"י 921 - תגובות בשריפה של חומרי בנייה. בדיקת אי-דליקותם וסיווגם של החומרים תיערך בהתאם לתקן ישראלי ת"י 755 - תגובות בשריפה של חומרי בנייה - שיטות בדיקה וסיווג. לעניין סעיף זה - שימוש בחומרי ציפוי וגימור כולל הן שימוש פנימי והן שימוש חיצוני.
	1. **דרכי מוצא**

דרישות אלה יתקיימו אם נדרשו בתנאים להיתר בנייה, או בעקבות שינוי מהותי, המחייב שינוי בתנאי ההיתר.

* + 1. **פתחי יציאה**
1. בעסק יהיה פתח יציאה אחד ברוחב של לפחות 0.9 מ' נטו. פתחים נוספים יידרשו אם המרחק אל פתח היציאה מכל נקודה בתוך המבנה לאורך מסלול ההליכה ועד אל היציאה עולה על 30 מ'.
2. בעסק מיועד למסחר ששטחו מעל 100 מ"ר, לא יפחת רוחבו של פתח היציאה מ-1.10 מ' נטו. בעסק המיועד להכיל למעלה מ-50 איש, יהיה כיוון הפתיחה של הדלתות בפתחי היציאה כלפי כיוון המילוט.
	* 1. דרכי המוצא, לרבות פתחי היציאה, יהיו פנויים מכל מכשול בכל עת.
		2. אם הותקן מנעול על דלת בדרך המוצא, יהיה ניתן לפתוח את הדלת מכיוון המילוט ללא מפתח נשלף.
	1. **ידית (מנגנון) בהלה**
		1. בדלת המשמשת ליציאה מעסק או מקומה בעסק המיועדים להכיל למעלה מ-100 איש תותקן ידית (מנגנון) בהלה.
	2. **שילוט**
		1. בדרכי המוצא בעסק יותקן שילוט וסימון, כמפורט בסימן י"ח בפרק ב' בתוספת השנייה לתקנות התכנון והבנייה.
		2. בעסק יותקנו שלטים פולטי אור כמפורט מטה:
3. "חשמל, לא לכבות במים" - על לוחות החשמל.
4. "מפסק זרם ראשי" - בסמוך למפסק, במקום בולט ונגיש.
5. "עמדת כיבוי אש".
6. "ברז שריפה" - בסמוך לברז.
7. "ברז הסנקה לעמדות" - בסמוך לברז.
8. "ברז הסנקה למתזים" - בסמוך לברז.
9. "אין להשתמש במעלית בזמן שריפה" - בסמוך למעלית.
10. "חדר שירות" (בהתאם לשימוש בחדר - הסקה, דוודים, מיזוג אוויר, אשפה וכו').

בשלטים פולטי אור בסעיף זה יהיה הכיתוב על השלט בגוון אדום על רקע צהוב. גובה האותיות יהיה 3 ס"מ לפחות ועוביין 7 מ"מ לפחות. השלט ימוקם בסמוך למתקן, בגובה 1.5 מ' לפחות מגובה הרצפה.

* 1. **תאורת חירום**
		1. בעסק תותקן תאורת חירום, שתתחיל לפעול ותאיר את דרכי המוצא במקרה של כשל באספקת החשמל, או נפילה במתח החשמל.
		2. תאורת החירום תותקן מעל פתחי העסק ובמעברים המשרתים מעל 6 אנשים, או שאורכם עולה על 15 מ', בפרוזדורים ובחדרי מדרגות, לאורך דרך המוצא ולאורך מעברי מילוט, כולל מעברי מילוט אחוריים, בשטח העסק.
		3. תאורת החירום תתבסס על גופי תאורה עצמאיים, הניזונים מסוללות נטענות או ממערכת מרכזית לגיבוי חשמלי מבוקרת טעינה, הכוללת מצבר נטען. גופי תאורת החירום יוזנו משני מעגלי הזנה נפרדים, המוזנים ממערכות נפרדות.
		4. גופי תאורת החירום יתאימו לתקן ישראלי ת"י 20, חלק 2.22 - מנורות: דרישות מיוחדות - מנורות לתאורת חירום.
	2. **אספקת מים (כולל ברזי כיבוי)**
		1. בעסק ששטחו הכולל מעל 1,000 מ"ר, יותקנו ברזי כיבוי אש בתחום הנכס בקוטר של "3 על זקף בקוטר של "4, בהתאם לתקן ישראלי ת"י 448 - הידרנט לכיבוי אש, חלק 1 וחלק 3. ברז כיבוי אש יהיה ליד המבנה. ברז כיבוי אש עירוני במרחק של עד 120 מ' מהמבנה, ייחשב לצורך זה כברז מן המניין.
		2. במבנה בעל 3 קומות ומעלה, יותקן חיבור הסנקת מים לברזי הכיבוי המתוקנים בעסק. ברז ההסנקה יוצב מחוץ לעסק, במרחק שלא יעלה על 6 מ' מקצהו. דרישה זו תתקיים אם נדרשה בתנאים להיתר בנייה, או בעקבות שינוי מהותי, המחייב שינוי בתנאי ההיתר.
	3. **ציוד כיבוי**
		1. בעסק ששטחו מ-50 מ"ר ועד 200 מ"ר, יותקן גלגילון כיבוי אש עם זרנוק בקוטר "3/4 ומזנק צמוד, שייתן מענה לכיסוי מלא של שטח העסק. תשתית הצינורות לגלגילון תהיה ממתכת. אם קיימת הפרדת אש ועשן בין חלקי העסק, יש להתקין ציוד כאמור בכל אחד מחלקיו.
		2. בעסק ששטחו מעל 200 מ"ר תותקנה עמדות כיבוי אש שיתנו מענה לכיסוי מלא של שטח העסק.
		3. כל אחת מעמדות הכיבוי תכיל:
1. ברז כיבוי בקוטר "2.
2. 2 זרנוקים בקוטר "2 ובאורך 15 מ' כל אחד.
3. מזנק בקוטר "2.
4. גלגילון עם צינור בקוטר "3/4 ומזנק צמוד.
5. מטפה אבקה במשקל 6 ק''ג.

הציוד יאוחסן בארון שמידותיו לא יפחתו מגובה 120 ס''מ, רוחב 80 ס''מ ועומק 30 ס''מ.

 על הארון ייכתב: ''עמדת כיבוי אש''.

* + 1. תשתית הצינורות לברזים הרשומים לעיל תהיה ממתכת.
		2. בעסק יוצבו מטפי כיבוי מסוג אבקה יבשה במשקל 6 ק''ג. מספר המטפים יתאים לתקן ישראלי ת"י 129, חלק 2 - מטפים מיטלטלים - התאמה, התקנה וסימון. בדיקת המטפים ותחזוקתם תעשה לפי האמור בתקן ישראלי ת"י 129, חלק 1 - מטפים מיטלטלים - תחזוקה.
		3. ציוד הכיבוי יהיה נגיש וזמין ויוחזק בכל עת במצב תקין.
	1. **מערכת מתזים**
		1. במקומות המפורטים להלן תתוכנן ותותקן מערכת כיבוי אש אוטומטית במים על פי תקן ישראלי ת"י 1596 - מערכת מתזים - התקנה (להלן - מערכת מתזים):
1. במבנה או בעסק ששטחו גדול מ-1,000 מ"ר – בכל שטח המבנה או העסק.
2. על אף האמור בסעיף 5.14.1.(1), אם העסק נמצא מתחת לבניין מגורים (מבנה מעורב מסחר + מגורים) או בשדרת חנויות, קיימת הפרדת אש ועשן בינו לבין העסקים הסמוכים אליו באמצעות קירות בעלי עמידות אש למשך 60 דקות לפחות ושטחו גדול מ-500 מ"ר, יש להתקין את מערכת המתזים בשטח העסק בלבד.
3. בקומה תת-קרקעית ששטחה הכולל גדול מ-140 מ"ר.
	* 1. אם אין הפרדות אש בין ייעודים או שימושים שונים, תתוכנן ותותקן בחלקים אלה מערכת מתזים בהתאם לרמת הסיכון המחמירה ביותר.
		2. לנותן האישור יוגשו האישורים הבאים:
4. אישור ממעבדה מוכרת והעתק של הצהרת מהנדס על התאמת התכנון של מערכת המתזים לתקן ישראלי ת"י  1596 - מערכת מתזים - התקנה.
5. אישור ממעבדה מוכרת על התקנת המערכת והתאמתה לתקן ישראלי ת"י 1596 - מערכת מתזים - התקנה.
	* 1. מערכת המתזים תתאים בכל עת לסיווג המבנה, לייעודו, למיקומו, לשטחו, לשימוש בו ולדרגת סיכון האש של חלקיו (כגון: אזור אחסנה, אזור משרדים, אזור מכירות וכו').
		2. מערכת המתזים תתוחזק בכל עת במצב תקין.
		3. בדיקת מערכת המתזים תיעשה על פי תקן ישראלי ת"י 1928 - מערכות לכיבוי אש במים - בקרה, בדיקה ותחזוקה. העתק מתעודת הבדיקה בצירוף מפרט הבדיקה יוגש לנותן האישור.
	1. **מערכת גילוי אש ועשן**
		1. במקומות המפורטים להלן תותקן מערכת גילוי אש ועשן על פי תקן ישראלי ת"י 1220, חלק 3 - מערכות גילוי אש - הוראות התקנה ודרישות כלליות:
6. במבנה או בעסק ששטחו מ-300 מ"ר ועד 1,000 מ"ר.
7. במבנה או בעסק ששטחו מעל 1,000 מ"ר ועד 3,000 מ"ר - בכל השטחים הציבוריים ובשטח העסק - התקנת צופרים ונצנצים בלבד.
8. במבנה או בעסק ששטחו מעל 3,000 מ"ר.
	* 1. במבנה יביל לפי תקן ישראלי ת"י 931 - עמידות אש של אלמנטי בניין - שיטות בדיקה, יש להתקין גלאי עצמאי על פי תקן ישראלי ת"י 1220, חלק 5 - מערכות גילוי אש - גלאי עשן עצמאיים.
		2. מערכת גילוי אש ועשן, לרבות הגלאים העצמאיים, תתוחזק בכל עת במצב תקין.
		3. בדיקת מערכת גילוי האש והעשן תעשה על פי תקן ישראלי ת"י 1220, חלק 11 - מערכות גילוי אש - תחזוקה. העתק מתעודת הבדיקה, שתיערך לפי נספח ג' לתקן הנ"ל, יוגש לנותן האישור.
	1. **מערכת החשמל**
		1. בלוחות חשמל הממוקמים במבנה העסק יותקנו המערכות הבאות:
9. לוח חשמל בעל זרם של 63 אמפר - אם נדרש להתקין בעסק מערכת גילוי אש ועשן, יותקן גלאי עשן גם בלוח החשמל.
10. לוח חשמל בעל זרם של 80 אמפר - אם נדרש להתקין בעסק מערכת גילוי אש ועשן, יותקנו גלאי עשן בלוח החשמל ומערכת ניתוק לוח החשמל ממקור ההזנה.
11. לוח חשמל בעל זרם של 100 אמפר ומעלה - תותקן מערכת גילוי אש ועשן, הכוללת גלאים, מערכת כיבוי אוטומטית יבשה ומערכת ניתוק לוח החשמל ממקור ההזנה.
12. על אף האמור בסעיף 5.16.1.(3), אין חובה להתקין מערכת כיבוי אוטומטית בלוח חשמל בעל זרם של 100 אמפר ומעלה המקיים את כל הדרישות הבאות:
13. הוא עומד בתקן ישראלי ת"י 61439, חלק 2 - לוחות מיתוג ובקרה למתח נמוך: לוחות הספק לוחות מיתוג ובקרה למתח נמוך - לוחות הספק
14. מותקן בו גלאי עשן.
15. מותקנת בו מערכת לניתוק לוח החשמל ממקור ההזנה.
16. הוא נמצא באזור כיסוי של מערכת כיבוי אוטומטית.
	* 1. מערכת גילוי האש והעשן המותקנת בלוח החשמל, תותקן על פי תקן ישראלי ת"י 1220, חלק 3 - מערכות גילוי אש - הוראות התקנה ודרישות כלליות.
		2. מערכת הכיבוי האוטומטית היבשה המותקנת בלוח החשמל, תותקן על פי תקן ישראלי ת"י 5210 - מערכות לכיבוי-אש בארוסול, או תקן ישראלי ת"י 1597 - מערכות כיבוי אש אוטומטיות בגז כיבוי, בהתאם לסוג המערכת המותקנת.
		3. בעסק ששטחו עולה על 500 מ"ר, יותקן במקום בולט ונגיש מפסק חשמל לשעת חירום, אשר במקרה חירום ינתק את זרם החשמל לכל המבנה.
		4. מערכת גילוי אש ועשן המותקנת בלוח החשמל תתוחזק בכל עת במצב תקין.
		5. מתקני החשמל בעסק ייבדקו באופן תקופתי ועל פי כל דין.
	1. **מערכת שליטה בעשן**

דרישה זו תתקיים אם נדרשה בתנאים להיתר בנייה, או בעקבות שינוי מהותי, המחייב שינוי בתנאי ההיתר.

* + 1. בעסק ששטחו עולה על 500 מ"ר ובחלקי מבנה אחרים (כגון מחסנים, חדרים טכניים וכו'), יהיו סידורי שליטה בעשן בהתאם לקבוע בפרק ה' ובפרט 3.5.2.1 בפרק ג' בתוספת השנייה לתקנות התכנון והבנייה.
		2. מערכת השליטה בעשן תתוחזק בכל עת במצב תקין.
	1. **מערכת מיזוג אוויר**

דרישה זו תתקיים אם נדרשה בתנאים להיתר בנייה, או בעקבות שינוי מהותי, המחייב שינוי בתנאי ההיתר.

* + 1. מערכת מיזוג האוויר המותקנת בעסק תענה על הנדרש בתקן ישראלי ת"י 1001 - בטיחות אש בבניינים.תנאי זה נדרש כאשר מותקנת מערכת מיזוג אוויר מרכזית, הכוללת תעלות ומדפי אש.
	1. **מערכת למסירת הודעות (כריזת חירום)**

דרישה זו תתקיים אם נדרשה בתנאים להיתר בנייה, או בעקבות שינוי מהותי, המחייב שינוי בתנאי ההיתר.

* + 1. בעסק ששטחו הכולל מעל 1,000 מ"ר, תותקן מערכת למסירת הודעות (כריזת חירום).
		2. המערכת למסירת ההודעות (כריזת חירום) תתוחזק בכל עת במצב תקין.
	1. **מקור מתח חלופי**
		1. בעסק שנדרש להתקין בו משאבות מים לכיבוי אש או מפוחי יניקת עשן, לפי מפרט זה או על פי כל דין, יותקן מקור מתח חלופי, שיהיה בכוחו לספק בשעת חירום זרם חשמל להפעלתם.
		2. מקור המתח החלופי יתוחזק בכל עת במצב תקין.
	2. **לוח פיקוד כבאים**

דרישה זו תתקיים אם נדרשה בתנאים להיתר בנייה, או בעקבות שינוי מהותי, המחייב שינוי בתנאי ההיתר.

* + 1. בעסק שנדרש על פי דין להתקין בו מערכות מתזים, גלאים וניהול עשן, או מערכות נוספות שנקבעו לעניין זה על-ידי נותן האישור, יותקן לוח פיקוד כבאים, הכולל את הרכיבים או המערכות הבאות, אם הם קיימים או נדרשים על פי דין:
1. לוח בקרה ושליטה במערכות הגילוי והכיבוי האוטומטיות:
2. מערכת הכיבוי האוטומטית תספק התרעה קולית על כל פגם במערכת הבקרה ותעמוד בדרישות של תקן ישראלי ת"י 1220, חלק 3 - מערכות גילוי אש - הוראות התקנה ודרישות כלליות.
3. רכיבים מבוקרים יכללו לפחות:
4. ברז שליטה.
5. אספקת חשמל או דלק למשאבת המים של מערכת המתזים.
6. נתוני מצב פעולה של משאבת המים (דומם/פועל).
7. התראה קולית וויזואלית תתקבל ברכזת גילוי אש. אם קיימת עמדת בקרה מאוישת, תתקבל ההתראה גם בעמדה זו.
8. עמדת הפעלה של כריזת חירום ואזעקה.
9. לוח הפעלת מפוחים לשחרור עשן יכלול מתג בורר תלת-מצבי להפעלת מערכות שליטה בעשן, מתג בורר תלת-מצבי לשליטה במערכת על-לחץ ומתג שליטה בפתחי שחרור עשן אוטומטיים.
10. לוח פיקוד לחשמל.
11. לוח פיקוד לגנרטור חירום, שיכלול גם נוריות חיווי המורות על מצב הגנרטור: מצב מפסק אוטו' סגור, תקלה בגנרטור, מצב מד-סולר, מצב כמות השמן ומצב הטעינה של מצבר הגנרטור.
12. לוח שליטה ובקרה על מעליות הבניין.
13. תיק חירום של הבניין, הכולל את תוכניות הבניין ותוכנית בטיחות אש.
	1. **מערכת הגפ"מ**
		1. מערכת הגפ"מ המשמשת את העסק תענה על הנדרש בתקן ישראלי ת"י 158 - מתקנים לגזים פחמימניים מעובים (גפ"מ).
		2. מערכת הגפ"מ, המכשירים והאביזרים לצריכת גפ"מ והמנדפים הקיימים בעסק, יתוחזקו בכל עת במצב תקין.
	2. **תיק שטח (תיק הגנה מאש)**
		1. בעל עסק, ששטחו הכולל עולה על 2,000 מ"ר, יגיש לנותן האישור תיק שטח (תיק הגנה מאש) עבור כל שטח העסק והמבנים הקיימים בו. התיק יוכן על-פי הוראת נציב 503 - הכנת תיק שטח (תיק הגנה מאש) בהתאמות הנדרשות [להלן - "תיק שטח" (תיק הגנה מאש)].
		2. בעל העסק ידאג לכך שתיק השטח (תיק הגנה מאש) יהיה מעודכן בכל עת.
		3. בעל העסק יגיש לנותן האישור תיק שטח (תיק הגנה מאש) מעודכן לפחות אחת לשנה קלנדרית.
		4. בעל העסק יעדכן את תיק השטח (תיק הגנה מאש) לגבי שינויים בעסק שיש בהם כדי להוסיף או לגרוע מוקדי סיכון, או שינוי בפרטיהם של בעלי התפקידים, או דרכי ההתקשרות לצורך דיווח או תקשורת בעת אירוע וזאת בתוך 14 יום ממועד השינוי.
	3. **משטר הפעלות מערכות בטיחות אש - אינטגרציה**
		1. בדיקת משטר הפעלות (אינטגרציה) תידרש, אם נדרשת מערכת גילוי אש, מערכת התרעת אש או מערכת כיבוי אש אוטומטית לפיקוד או לבקרה על מערכות מתוך שתיים לפחות מבין קבוצות המערכות המפורטות להלן:
14. התראות, התרעות ודיווחים.
15. מערכות שליטה בעשן.
16. הפרדות אש ועשן.
17. שליטה במערכות.
	* 1. הבדיקה תיערך בהתאם להוראת נציב 536 - משטר הפעלות מערכות בטיחות אש -אינטגרציה. אישור על ביצועה יועבר לנותן האישור. אם קיימת מערכת שחרור עשן מאולצת, תצורף לאישור גם טבלת משטר בדיקה.
	1. **מתקן פוטו-וולטאי**
		1. נותן האישור רשאי לקבוע לבעל העסק הוראות בעניינים הנוגעים למערכת לייצור חשמל הממירה ישירות אנרגיה סולרית לאנרגיה חשמלית (מתקן פוטו-וולטאי), המותקנת בשטח העסק, לרבות סימון ושילוט, סידורי בטיחות אש והצלה שיש להתקין במתקן ובסביבתו והמצאת מסמכים ואישורים על עמידת המתקן בדרישות כל דין.
	2. **אישורים**
		1. בכל מקום במסמך תנאים זה שבו צוין כי יש להעביר מסמכים, אישורים, דיווחים וכיו"ב לנותן האישור, יועבר המידע הנדרש לראש מדור בטיחות אש בתחנה האזורית שבשטח אחריותה ממוקם העסק, לפי רשימת הכתובות והטלפונים המופיעה באתר האינטרנט של הרשות הארצית לכבאות והצלה, או לגורם אחר שפרטיו יימסרו לבעל העסק.
		2. כאשר לא נעשה בעסק שינוי מהותי, ימציא בעל העסק על פי דרישה של נותן האישור מסמכים הכוללים אישורים ותעודות בדיקת תחזוקה לגבי תקינותו של ציוד הכיבוי ובכלל זה:
18. אישור כי עמדות כיבוי האש תקינות ושמישות וכי גלגילון שהותקן לאחר 1.6.2013 נבדק בהתאם לתקן ישראלי ת"י 2206, חלק 2 - גלגילון לכיבוי אש - דרישות תכן, התקנה ותחזוקה.
19. אישור מגורם מוסמך, כי מטפי הכיבוי הקיימים בעסק נבדקו בהתאם לתקן ישראלי ת"י 129, חלק 1 - מטפים מיטלטלים - תחזוקה ונמצאו תקינים.
20. אישור כי מערכת החשמל המותקנת במקום נבדקה ונמצאה תקינה, בהתאמה לחוק החשמל התשי"ד-1954 (להלן - חוק החשמל) ותקנותיו, כולל תאורת החירום המותקנת במקום. על האישור לכלול התייחסות למיקומו ולתקינותו של מפסק חשמל ראשי לשעת חירום, התייחסות למתקן פוטו-וולטאי (אם קיים) וכן טבלה המפרטת את מיקומם של לוחות החשמל, את מספרם ואת גודל החיבור באמפר של כל לוח. האישור יינתן על-ידי בעל רישיון בתוקף לעבודות חשמל לפי חוק החשמל, אשר רשאי לתת אישור כאמור, בהתאם לסוג רישיונו.
21. אישור על בדיקת התאמתה ותקינותה של מערכת הגז לתקן ישראלי ת"י 158 - מתקנים לגזים פחמימניים מעובים (גפ"מ). האישור יינתן על ידי בעל רישיון בתוקף לעבודות גפ"מ לפי תקנות הגז (בטיחות ורישוי) (רישוי העוסקים בעבודות גפ"מ), התשס"ו-2006, אשר רשאי לתת אישור כאמור, בהתאם לסוג רישיונו.
22. אישור מגורם מוסמך, המעיד על תקינותה של המערכת האוטומטית לגילוי אש. האישור יוגש על טופס לפי נספח ג' לתקן ישראלי ת"י 1220, חלק 11 - מערכות גילוי אש - תחזוקה.
23. אישור מגורם מוסמך, המעיד שמערכת הכיבוי המותקנת בארון החשמל נבדקה ונמצאה תקינה בהתאמה מלאה לתקן ישראלי ת"י 5210 - מערכות לכיבוי-אש בארוסול, או תקן ישראלי ת"י 1597 - מערכות כיבוי אש אוטומטיות בגז כיבוי, בהתאם לסוג המערכת המותקנת.
24. אישור מגורם מוסמך, כי המערכת למסירת הודעות (כריזת חירום) המותקנת במקום נבדקה ונמצאה תקינה בהתאמה לתקן ישראלי ת"י 1220, חלק 3, או תקן 72 NFPA או מפרט משטרת ישראל 160, 160.1 וזאת בהתאם לשיטת ההתקנה של המערכת. באישור יפורט סוג התקן או המפרט שעל-פיו נעשתה הבדיקה.
25. אישור מגורם מוסמך, כי המערכת האוטומטית לכיבוי אש (ספרינקלרים) נבדקה ונמצאה תקינה בהתאמה מלאה לתקן ישראלי ת"י 1928 - מערכות לכיבוי אש במים - בקרה, בדיקה ותחזוקה. על האישור לכלול את מפרט הבדיקה.
26. אישור כי גנרטור החירום נבדק ונמצא תקין. האישור יינתן על-ידי בעל רישיון לעבודות חשמל לפי חוק החשמל, אשר רשאי לתת אישור כאמור, בהתאם לסוג רישיונו.
27. אישור מגורם מוסמך, כי מערכות בטיחות האש וההצלה תואמות את דרישותיה של הוראת נציב 536 -משטר הפעלות מערכות בטיחות אש - אינטגרציה. אם קיימת מערכת שחרור עשן מאולצת, יצורפו לאישור גם טבלת משטר בדיקה ופירוט של סוג המערכת.
28. אישור מגורם מוסמך, כי מערכת שחרור העשן נבדקה ונמצאה תקינה. באישור יפורט סוג המערכת שנבדקה.
29. אישור מגורם מוסמך, כי מערכת מיזוג האוויר המותקנת בעסק נבדקה ונמצאה תקינה בהתאם לדרישות של תקן ישראלי ת"י 1001 - בטיחות אש בבניינים.
30. אישור מגורם מוסמך על ביצוע של אפיון רשת מים (גרף). האישור יוגש אם קיימת מערכת מתזים.
	* 1. התקנה של סידורי בטיחות אש והצלה ואמצעי כיבוי או שינוי מהותי בהם, ובכלל זה של אלה המפורטים להלן, מחייבת את העסק להמציא אישורים כדלקמן:
31. אישור ממעבדה מוכרת או מהנדס חשמל מטעם הקבלן או יועץ חשמל שהתמנה כעורך משנה לבקשה להיתר בנייה לגלאי עצמאי, המעיד על התאמה לתקן ישראלי ת"י 1220, חלק 5 - מערכות גילוי אש - גלאי עשן עצמאיים.
32. אישור ממעבדה מוכרת, כי מערכת גילוי האש והעשן תוכננה והותקנה בהתאם לתקן ישראלי ת"י 1220, חלק 3 - מערכות גילוי אש - הוראות התקנה ודרישות כלליות. בהתקנה של עד 10 גלאי אש ועשן כאמור, יכול האישור להינתן ע"י חברה בתו תקן לתחזוקת מערכות גילוי אש ועשן, לפי תקן ישראלי ת"י 1220, חלק 11 - מערכות גילוי אש - תחזוקה.
33. אישור ממעבדה מוכרת, כי מערכת כיבוי אש במים תוכננה והותקנה בהתאם לתקן ישראלי ת"י 1596 - מערכת מתזים - התקנה. בהתקנה של עד 10 מתזים כאמור, יכול האישור להינתן ע"י חברה בתו תקן לתחזוקת מערכות כיבוי אש במים לפי תקן ישראלי ת"י 1928 - מערכות לכיבוי אש במים: בקרה, בדיקה ותחזוקה.
34. אישור ממעבדה מוכרת, כי מערכת כיבוי אש בגז תוכננה ובוצעה בהתאם לתקן ישראלי ת'י 1597 - מערכות כיבוי אש אוטומטיות בגז כיבוי.
35. אישור ממעבדה מוכרת, כי מערכת כיבוי בארוסול תוכננה ובוצעה בהתאמה לתקן ישראלי ת'י 5210 - מערכות לכיבוי-אש בארוסול.
36. אישור ממעבדה מוכרת, כי מערכת מיזוג אוויר (מובילי אוויר) תוכננה ובוצעה עפ'י תקן ישראלי ת'י 1001, חלק 1.1 - בטיחות אש בבניינים: מערכות מיזוג אוויר ואוורור, יידרש במקרים הבאים:
37. המבנה בעל יותר מקומה אחת ויש בו פירי אוורור שחוצים בין הקומות.
38. קיימים מדפים ודמפרים, שנועדו לבצע הפרדת אש בין עסקים סמוכים ושימושים שונים.
39. אישור המעיד על בדיקת אינטגרציה בין מערכות בטיחות אש כנדרש בהוראת נציב 536 וכי הבדיקה נמצאה תקינה. האישור יינתן על ידי מהנדס מורשה או מעבדה מוכרת ובעלת הסמכה לתקן ישראלי ת"י 1220, חלק 3 - מערכות גילוי אש - הוראות התקנה ודרישות כלליות. לאישור תצורף טבלת משטר הפעלות.
40. אישור ממעבדה מאושרת, המעיד על תקינותה של מערכת הגז בהתאם לתקן ישראלי ת"י 158 - מתקנים לגזים פחמימניים מעובים (גפ"מ).
41. אישור ממעבדה מוכרת, כי מערכת למסירת הודעות (כריזת חירום) תוכננה ובוצעה בהתאם לת"י 1220, חלק 3 - מערכות גילוי אש - הוראות התקנה ודרישות כלליות.
42. אישור ממעבדה מוכרת, כי התאמת חומרי בנייה וגימור בוצעה עפ'י תקן ישראלי ת'י 921 - תגובות בשריפה של חומרי בנייה (החלק הרלוונטי).
43. אישור ממעבדה מוכרת, כי מערכת שליטה בעשן תוכננה ובוצעה עפ'י תקן ישראלי ת'י 1001 חלק 2.2 - בטיחות אש בבניינים: מערכת בקרת עשן בבניינים (למעט בנייני מגורים שגובהם עד 13 מטר), קניונים, אטריומים וחללים גדולים דומים (אם נדרש).
44. תעודת בדיקה ממעבדה מוכרת למפוחי שליטה בעשן עפ"י תקן ישראלי ת"י 1001, חלק 7 - בטיחות אש בבניינים: מערכות שליטה לחום ולעשן - מפוחים מונעים על ידי חשמל להוצאת עשן וחום. לתעודה הבדיקה תצורף הצהרת מהנדס שהוא מתכנן המערכת (נספח א), כי המפוחים המתוארים בתעודת הבדיקה [מספר התעודה] הם המפוחים שהותקנו במבנה בגוש [מספר], חלקה [מספר], מגרש [מספר] (אם נדרש).
	1. **נספחים**
		1. את פרסומי הרשות הארצית לכבאות והצלה, כולל תיקיית טפסים אחידים לאישורים, ניתן למצוא באתר הרשות הארצית לכבאות והצלהולהורידם ממנו.

**נספח א**

תאריך:\_\_\_\_\_\_\_

לכבוד:

הרשות הארצית לכבאות והצלה

מדור הגנה מאש

**הצהרת מהנדס המתכנן מערכות שליטה לחום ולעשן –** מפוחים מונעים על ידי חשמל להוצאת עשן וחום

תיק הגנה מאש [מספר תיק]\_\_\_\_\_\_\_\_\_\_\_\_\_\_\_\_\_\_\_\_

אני \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ מהנדס רשום בפנקס המהנדסים והאדריכלים לפי תקנות המהנדסים והאדריכלים (רישום בפנקס) התשכ"א–1960, מס' רישיון \_\_\_\_\_\_\_\_\_\_\_ בתוקף עד ליום \_\_\_\_\_\_\_\_\_ (חובה לצרף צילום רישיון המהנדס לתצהיר זה), מצהיר בזאת כדלקמן:

1. המפוחים המפורטים בתעודת הבדיקה של מעבדה מוכרת [שם המעבדה] \_\_\_\_\_\_\_\_\_\_\_\_\_\_\_\_\_ [מספר התעודה] \_\_\_\_\_\_\_\_\_\_\_\_\_

מיום \_\_\_\_\_\_\_\_\_\_\_\_\_\_\_\_\_\_ הם המפוחים שהותקנו במבנה:

1. בגוש [מספר] \_\_\_\_\_\_\_\_\_\_\_\_\_\_
2. חלקה [מספר] \_\_\_\_\_\_\_\_\_\_\_\_\_\_
3. מגרש [ מספר] \_\_\_\_\_\_\_\_\_\_\_\_\_

זהו שמי, זו חתימתי וכל אשר הצהרתי לעיל - אמת. ידוע לי כי אם יתברר כי הצהרתי זו אינה אמת, כולה או חלקה, אהיה צפוי לעונשים הקבועים בחוק.

תאריך \_\_\_\_\_\_\_\_\_\_\_\_\_ חתימה וחותמת (כולל מס' הרישיון) \_\_\_\_\_\_\_\_\_\_\_\_\_\_\_\_\_\_\_